

# Event Details

- **Event Name**: TuraVura - Lacul Vulturilor cu căruța și cu pluta
- **Event Start and End Date**: Sat, 06 Jun, 2026 at 05:30 am – Sat, 06 Jun, 2026 at 11:45 pm (+03:00)
- **Event Description**: Ești dus cu pluta?
Poți spune și așa, la propriu de data asta. 
Lacul Vulturilor l-am făcut în fel și chip, dar numai în felul acesta nu, așa că am zis, de ce nu?
Sebi mi-a zis că el nu s-a gândit niciodată la tura asta și că e o super tură. Nu, nu o super tură, ci o super duper aventură. O să mergem cu căruța, pe jos, prin păduri, sau pe platouri cât vezi cu ochii, prin locuri puțin colindate, precum ajung vulturii și șoimii, iar pluta ne va trece Siriul pentru a putea ajunge acasă să povestim și celorlalți ceea ce ochii ne-au văzut.
Cine e Sebi? Sebi e cineva pe care ți-l pune viața înainte și descoperi ori că ai lucruri în comun, ori că ai ce învăța, ori că te poți baza pe el, pe omul respectiv. Ne-am întâlnit întâmplător, fiind puși la aceeași masă de o dragoste comună, și anume Muntele. Pe lângă tot felul de povești și ture împreună, am zis să facem nebunia asta, el fiind om din zonă și cunoscător al munților din spatele casei sale din Crasna. Crasna e localitatea de unde pleci când vrei să ajungi la Lacul Vulturilor, sau Lacul fără fund cum i se mai spune. Un lac cocoțat în vârf de munte care te face să te gândești cum de e posibil, cât de adânc o fi, cât de rece e apa, ce treabă au vulturii, oare chiar nu are fund și dacă are curaj careva din anturaj să facă baie. Bine… poate nu toate întrebările astea, dar în cazul meu astea și încă alte câteva. 
I-am zis lui Sebi că eu nu aș băga microbuzul pe drumul acela forestier, din Crasna, atâția kilometri până la intrarea în traseu, si l-am întrebat de căruțe. 
– Găsim? Avem cum să ducem oamenii cu căruțele? 
Mi-a răspuns că da. 
- Bun, dar la celălalt capăt, la Vârful Șoimului, cum naiba facem? Acolo unde nu ajunge nimeni, că te trezești direct în Siriu și nu mai ai alternative decât să faci cale întoarsă către colții Balei, cum facem?
Am stat, m-am gândit, și mi-am adus aminte că pe vremuri exista o plută de o opera pe lac un nene care îți spunea taina locului. Lacul ăla se întinde peste niște localități, care sunt încă acolo muuuuult sub luciul apei, deci da, locul are o taină. Nu mi-a trebuit mult să zic: 
- Trecem toți cu pluta pe malul celălalt și așa ajungem la mașină, la care Sebi mi-a spus: 
- Asta nu e o tură, e o aventură! 
- Ce mai tura-vura, Sebi, hai să o facem! Vreau și astfel de tururi.

Așa s-a născut ideea de TuraVura, altfel de ture născute din dorința de altceva, fără să mai stăm pe gânduri.
___________________________________

⬇️ Traseu: Crasna – Poarta Vânturilor – Lacul Vulturilor – Vf. Siriu – Colții Balei, Vf. Șoimului – Lac Siriu – Izvorul Bucuriei.

Drumeția este una de intensitate medie, cu o distanță de 19 km. și aproape 1000 metri diferență de nivel, adresându-se celor cu o condiție fizică bună și ceva experiențe cu astfel de ture ce necesită un efort susținut pentru mai multe ore. Nu sunt porțiuni foarte abrupte de urcat, sau zone tehnice, dar nu este o tură pentru începători. 

🌞Prognoza meteo va fi anunțată cu 2 zile în avans pentru o acuratețe mai bună.
___________________________________

❗️ ECHIPAMENT OBLIGATORIU de drumeție:
• bocanci de munte impermeabili, cu talpa aderenta;
• parazăpezi. Da, da, parazăpezi, pentru că vom merge prin bălăuriș (dezvoltăm un dicționar propriu  ) și nu vei dori ace de jnepeni, scaieți, și altele de genul, să îți intre la ciorap. Pot fi scurte, cât să acopere zona dintre pantalon și ghete, sau subțiri de vară, oricum ar fi doar să fie. Le vei folosi la nevoie, dar să le ai la tine;
• pantaloni lungi de munte (exclus blugi/bumbac/trening);
• 1 tricou;
• 1 polar;
• geacă ușoară anti-vânt/anti-ploaie (hardshell);
• căciulă, bandana, șapcă, mănuși;
• ochelari de soare;
• rucsac 25-40L;
• lanternă frontală (cu baterii încărcate!);
• ochelarii de soare sunt de ajutor;
• bețe trekking;
• crema de protecție solară. Ajută la protecția împotriva arsurilor de piele și pentru o apariție normală în poze;

În rucsac e bine sa aveți și:
• 2,5-3 L apă/ceai
• trusa de energie: batoane proteice/cereale, oleaginoase, 1-2 sandvișuri, ciocolata neagra sau glucoză, săruri de rehidratare (Magneziu, Calciu + Vitamina D3, Vitamina C etc), 1 banană;

Opțional/recomandat: baterie externă telefon, spray anti urs.

VĂ RUGĂM SĂ NE CEREȚI SFATUL în cazul în care sunt nelămuriri în privința echipamentului sau legate de traseu.

Este interzis în drumeție consumul de alcool sau alte substanțe chimice interzise prin lege.
___________________________________

⚠️ NE REZERVĂM DREPTUL SĂ NU PERMITEM ACCESUL ÎN CADRUL CĂLĂTORIEI CELOR CARE NU AU ECHIPAMENT CORESPUNZĂTOR SAU CARE NU RESPECTĂ PROGRAMUL.
Persoanele minore pot participa la drumețiile Plai cu Dor doar însoțite de cel puțin unul din părinți, acesta din urmă având întreaga grijă și responsabilitate pentru minor. Plai cu Dor nu are nici o răspundere/responsabilitate pentru acțiunile minorului.

PENTRU CEI CARE NU AU MAI MERS PE MUNTE ÎNTR-UN MOD ORGANIZAT: având în vedere că ieșirea noastră pe munte este planificată pentru mai multe persoane, vă rugăm să rețineți că este OBLIGATORIU:
- semnarea (în ziua plecării) procesului verbal de participare la călătorie, cu asumarea regulamentului și a riscurilor aferente;
- mersul în monom (șir indian);
- ritmul este impus de cei ce merg mai încet și care stau în prima parte a grupului (AVIZ CELOR MAI GRĂBIȚI DINTRE VOI);
- primul și ultimul în monom sunt organizatorii.

Programul acestei ture este gândit ca unul de grup și nu unul individual. Astfel că ne vom comporta ca un grup, iar interesul și siguranța grupului vor prevala celui individual. Organizatorii vor decide care sunt situațiile în care se va ajusta programul în funcție de necesitățile de la fața locului. 
___________________________________

🚌 Întâlnirea: Sâmbătă 06.06.2026 la ora 05.30, în rondul de lângă "Palatul lui Gigi Becali", din Blv. Aviatorilor Nr.18 (aproape de stația de Metrou P-ța. Victoriei).
Transportul îl vom face cu microbuzul. Vom pleca la ora 05.50. Din respect pentru cei care vin la timp, nu așteptăm pe cei ce întârzie.

🚍 Întoarcerea: Sâmbătă, 06.06.2026 la ora 23.45 (aproximare în funcție de comportamentul grupului în traseu, de trafic etc). Șoferul ne va lăsa în același loc de unde am plecat. 

💰Costul călătoriei:
279 lei/persoană pentru membrii Grupului Plai cu Dor.
299 lei/persoană pentru cine nu a mai călătorit alături de noi.

Costul include:
- transportul tur-retur București-Crasna cu microbuz;
- diurna șoferului;
- 2 ghizi montani;
- albumul foto online al drumeției;
- asistență turistică telefonică și online;

❗️ Costul NU include:
- transport neconvențional cu căruța;
- transport cu pluta pe lacul Siriu;
- masă caldă la Izvorul Bucuriei (două feluri calde ce ne vor bucura la final de tură).
𝐓𝐨𝐚𝐭𝐞 𝐜𝐞𝐥𝐞 𝟑 𝐝𝐞 𝐦𝐚𝐢 𝐬𝐮𝐬 𝐭𝐨𝐭𝐚𝐥𝐢𝐳𝐞𝐚𝐳ă 𝟏𝟓𝟎 𝐥𝐞𝐢. 𝐒𝐮𝐦𝐚 𝐬𝐞 𝐯𝐚 𝐚𝐜𝐡𝐢𝐭𝐚 𝐜𝐚𝐬𝐡 𝐥𝐚 𝐟𝐚𝐭𝐚 𝐥𝐨𝐜𝐮𝐥𝐮𝐢, 𝐥𝐨𝐜𝐚𝐥𝐧𝐢𝐜𝐢𝐥𝐨𝐫 𝐜𝐞 𝐧𝐞 𝐯𝐨𝐫 𝐟𝐚𝐜𝐢𝐥𝐢𝐭𝐚 𝐚𝐜𝐞𝐬𝐭𝐞 𝐬𝐞𝐫𝐯𝐢𝐜𝐢𝐢. E un cost implicit pentru toți participanții la aceasta drumeție.
___________________________________

✍️ Pentru rezervarea unui loc:
• POȚI LĂSA MESAJ PRIVAT LA:
https://www.facebook.com/doruvonm
sau la numărul de telefon: 0722.451.353
• Persoanele acceptate în aceasta călătorie vor achita în termen de 3 zile lucrătoare costul integral (doar dacă dați "Particip/Going" la eveniment nu vă pune pe lista). Situațiile speciale se discută cu Doru.

🏦 Detalii de plată:
Nume beneficiar: PLAI CU DOR SRL
Cont Bancar: RO50INGB0000999908188266
Banca: ING Bank
Detalii plată: ”TuraVura - Lacul Vulturilor”
___________________________________

❗️ Drumeția se ține în conformitate cu descrierea de mai sus.
În cazul extrem în care aceasta se anulează sau amână (motive legate de furtună sau de condiții politico-sociale etc), organizatorii vor anunța individual fiecare participant, prin sms, în ziua de dinaintea plecării (vineri 05.06.2026). În caz de amânare sau anulare a drumeției, fiecare participant va decide dacă va raporta avansul pentru altă drumeție (la alegere) sau dacă dorește banii înapoi.
Lipsa oricărei tip de comunicări, se traduce prin faptul că drumeția SE VA ȚINE.
___________________________________

⚰️ Condiții de retragere:
• În caz de retragere după data de 22 Mai 2026, costul călătoriei se restituie sau reportează (la alegere), numai în cazul găsirii unui înlocuitor de către persoana care renunță, altfel acesta ESTE PIERDUT; dacă, după ocuparea tuturor locurilor avem încă solicitări de rezervare, putem ajuta noi cu un înlocuitor.
• Plata NU se va returna și NU se va reporta pentru alta drumeție, în cazul neprezentării la ora și locația stabilită pentru plecare, în cazul neprezentării cu echipamentul de munte obligatoriu sau dacă ai anunțat retragerea după data de 22 Mai 2026 și nu s-a găsit înlocuitor.

#plaicudor #aventuraneasteapta #haicuplai #laculvulturilor #poartavanturilor #siriu #barajulsiriu #malaia #caprenegre #pluta #izvorulbucuriei #capraneagra #munte #niciuneweekendinbucuresti #turdeforta
- **Event URL**: https://allevents.in/bucharest/turavura-lacul-vulturilor-cu-căruța-și-cu-pluta/200028525075051
- **Event Categories**: trips-adventures, trekking
- **Interested Audience**: 
  - total_interested_count: 367

## Ticket Details

- **Ticket URL**: http://facebook.com/200028525075051?utm_source=AllEvents.in&utm_medium=event-discovery-platform&utm_campaign=bucharest-events

## Event venue details

- **city**: Bucharest
- **state**: BU
- **country**: Romania
- **location**: Plai cu Dor
- **lat**: 44.456535680508
- **long**: 26.086437084657
- **full address**: Plai cu Dor, Bulevardul Aviatorilor 24, București, România, Bucharest, Romania

## Event Organizer details

- **affiliate_id**: 2
- **organizer**: Plai cu Dor (https://allevents.in/org/plai-cu-dor/12626135)

## Event gallery

- **Alt text**: banner
  - **Image URL**: https://cdn-az.allevents.in/events6/banners/ebf68855162afb7e6e9a96fb7631da73dc976e9b308bf17dcbbc9bf90d26a591-rimg-w1200-h630-dcf0772d-gmir?v=1773887849
- **Alt text**: thumbnail
  - **Image URL**: https://cdn-az.allevents.in/events6/banners/5f49dfde84bc349b0a15b213c86056701ff55d5bec7004dfcd68c8fb55fc4300-rimg-w300-h300-dcffffff-gmir?v=1773887850

## FAQs

- **Q**: When is the event happening?
  - **A:** Sat, 06 Jun, 2026 at 05:30 am (+03:00)
- **Q**: Where is the event happening?
  - **A:** Plai cu Dor, Bulevardul Aviatorilor 24, București, România, Bucharest, Romania
- **Q**: Who is organizing the event?
  - **A:** Plai cu Dor
- **Q**: What type of event is this?
  - **A:** trips-adventures, trekking
- **Q**: Where can I find ticket details about TuraVura - Lacul Vulturilor cu căruța și cu pluta ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "TuraVura - Lacul Vulturilor cu căruța și cu pluta",
        "image": "https://cdn-az.allevents.in/events6/banners/ebf68855162afb7e6e9a96fb7631da73dc976e9b308bf17dcbbc9bf90d26a591-rimg-w1200-h630-dcf0772d-gmir?v=1773887849",
        "startDate": "2026-06-06T05:30:00+03:00",
        "endDate": "2026-06-06T23:45:00+03:00",
        "url": "https://allevents.in/bucharest/turavura-lacul-vulturilor-cu-căruța-și-cu-pluta/200028525075051",
        "eventStatus": "https://schema.org/EventScheduled",
        "location": {
            "@type": "Place",
            "name": "Plai cu Dor",
            "address": {
                "@type": "PostalAddress",
                "streetAddress": "Bulevardul Aviatorilor 24, București, România",
                "addressLocality": "Bucharest",
                "addressRegion": "BU",
                "addressCountry": "RO"
            },
            "geo": {
                "@type": "GeoCoordinates",
                "latitude": "44.456535680508",
                "longitude": "26.086437084657"
            }
        },
        "eventAttendanceMode": "https://schema.org/OfflineEventAttendanceMode",
        "description": "Ești dus cu pluta?\nPoți spune și așa, la propriu de data asta. \nLacul Vulturilor l-am făcut în fel și chip, dar numai în felul acesta nu, așa că am zis, de ce nu?\nSebi mi-a zis că el nu s-a gândit niciodată la tura asta și că e o super tură. Nu, nu o super tură, ci o super duper aventură. O să merge",
        "organizer": [
            {
                "@type": "Organization",
                "name": "Plai cu Dor",
                "url": "https://allevents.in/org/plai-cu-dor/12626135",
                "description": "Pagina oamenilor indragostiti de socializare, natura si aventura.\n"
            }
        ]
    }
]
```